Sveikas mažylis

Išplėstiniai praktiniai mokymai pasimokykime gimdyti (2-as užsiėmimas)
2022-11-28 18:30 - 21:00 (Europe/Vilnius) | Mano šeimos akademija, Mindaugo 44/ Panerių 7, Vilnius, Lithuania
Išplėstiniai praktiniai mokymai, kurie tėvams padės geriau pasiruošti gimdymui.
Bendra programos trukmė: 4,5val. Užduotys namuose įtvirtins ir sustiprins per užsiėmimus įgytus praktinius įgūdžius, o specialaus masažo pagrindai, kurių išmoksite, padės sumažinti skausmą.
Programą sudaro 2 praktiniai užsiėmimai:
Atkreipkite dėmesį, kad ši programa yra skirta visiems, kurie jau turi teorinių žinių apie gimdymą !!!
1-as užsiėmimas – Kvėpuok ir atsipalaiduok
– mokysimės suprasti sąrėmio skausmų pobūdį: klasikinė „suspaustų šlaunų“ užduotis padės moteriai realiai patirti, ką reiškia sąrėmis ir leis jai ugdyti atsparumą stipriems ir skausmingiems sąrėmiams;
– mokysimės gilaus, tarpinio ir lėto kvėpavimo: sužinosite, kada ir koks kvėpavimo būdas yra naudingiausias;
– pasitelkiant į pagalbą gilų, tarpinį, lėtą kvėpavimą, mokysimės ištverti sąrėmį: išmoksite kvėpuoti vienaip, kai sąrėmis silpnas, kitaip, kai stiprus;
– padedant partnerui, mokysimės atsipalaidavimo būdų: jie vienoki, kai jaučiamas vidutinis, stiprus ar labai stiprus skausmas.

2-as užsiėmimas – Jėgas taupo masažas
– prisiminsime 1-ojo užsiėmimo mokymus apie kvėpavimą: turėsite užduočių namuose, kad nepamirštumėte, ko išmokote, kad geriau įsisavintumėte kvėpavimo būdus;
– mokysimės padėčių sąrėmių metu, kurie sumažins nugaros skausmą, padės atsiverti gimdos kakleliui, o kūdikiui įsistatyti į mažąjį dubenį;
– mokysimės masažo, kurį galima daryti per sąrėmius, elementų. Išmoksite „Drugelio“ masažo, kai masažuojama pirštų galais, taip pat masažo delnu ir „Obuolių purtymo“ masažo;
– aiškinsimės, mokysimės stanginimosi, stūmimo technikos.
– įvertinsime savo žinias: ko išmokome per du užsiėmimus, kad gimdyme galėtume pasitikėti savimi ir jaustis ramiai;
– kinezeterapeutė patars, kaip tausoti nugarą, išmokys vertingų pratimų, kurie moteriai naudingi po gimdymo.
Užsiėmimai vyks patalpoje, mažoje grupėje. Juos ves kineziterapeutė A.Švedienė.Programos kaina 59EUR (Ta pati kaina galioja vienam asmeniui ir porai). Daugiau informacijos tel. 8-618-64000

Gimdymas trumpi mokymai (praktiniai mokymai)
2022-11-17 18:30 - 21:00
Dviejų užsiėmimų kursas, kurį sudaro teorinės žinios ir praktiniai mokymai. Kurso trukmė: 4-5 val. Turintiems teorijos, galima pasirinkti vien tik praktikos užsiėmimą. Teoriniame užsiėmime išmoksite atpažinti artėjančio gimdymo požymius, sužinosite, kas ir kaip vyksta jam prasidėjus ir kuo gali padėti būsimas tėvelis. Praktiniame užsiėmime išmoksite taisyklingai kvėpuoti, įveikti skausmą ir gimdymo baimes. Mokymų metu naudosime vaizdo medžiagą , kuri padės geriau įsisavinti pateiktą informaciją ir sustiprinti žinias apie gimdymą. Programos kaina 59 EUR (teorinis + praktinis užsiėmimas), 45 EUR (vienas užsiėmimas, kurio trukmė: 2- 2,5val). Ta pati kaina galioja vienam asmeniui ir porai.
Užsiėmimai vyks patalpoje, mažoje grupėje. Daugiau informacijos apie programą tel. 8-618-64000
